ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
വിവിധ സംസ്ഥാനങ്ങളും കേന്ദ്രഭരണപ്രദേശങ്ങളും മിഷൻ ഇന്ദ്രധനുഷ് - 3.0 നടപ്പിലാക്കാനാരംഭിച്ചു.
ന്യൂഡൽഹി , ഫെബ്രുവരി 23,2021
വിവിധ സംസ്ഥാനങ്ങളും കേന്ദ്രഭരണപ്രദേശങ്ങളും മിഷൻ ഇന്ദ്രധനുഷ് 3.0  നടപ്പിലാക്കാനാരംഭിച്ചു. രോഗപ്രതിരോധ ദൗത്യത്തിന്റെ ആദ്യ ഘട്ടത്തിൽ എന്തെങ്കിലും കാരണത്താൽ പങ്കാളികളാകാൻ കഴിയാത്ത കുട്ടികളിലേക്കും ഗർഭിണികളിലേക്കും എത്തിച്ചേരുകയെന്ന ലക്ഷ്യത്തോടെയാണിത്. ദൗത്യം പൂർത്തിയാക്കി കുട്ടികൾക്കും ഗർഭിണികൾക്കും പൂർണ്ണമായ രോഗപ്രതിരോധം ഉറപ്പുവരുത്തുകയാണ് ലക്ഷ്യം. 2021 ഫെബ്രുവരി 22 മുതൽ പതിനഞ്ച് ദിവസമാണ് ദൗത്യത്തിന്റെ ആദ്യ ഘട്ടം നടപ്പാക്കുന്നത്.
2021 ഫെബ്രുവരി 19 നാണ് കേന്ദ്ര ആരോഗ്യ കുടുംബക്ഷേമ മന്ത്രി ഡോ. ഹർഷവർധൻ ദൗത്യത്തിന് തുടക്കം കുറിച്ചത്.
ദൗത്യത്തിന്റെ ഭാഗമായി 15 ദിവസം നീണ്ടുനിൽക്കുന്ന രണ്ട് ഘട്ടങ്ങളായി രോഗപ്രതിരോധ കുത്തിവയ്പ്പ് നടത്തും . രാജ്യത്തെ 29 സംസ്ഥാനങ്ങളിലും കേന്ദ്രഭരണപ്രദേശങ്ങളിലും മുൻകൂട്ടി നിശ്ചയിച്ച 250 ജില്ലാ - നഗര മേഖലകളിലാണ് ദൗത്യം നടപ്പാക്കുന്നത്. കോവിഡ് 19 മഹാമാരിയുടെ സമയത്ത് ഒരു സ്ഥലത്തു നിന്ന് മറ്റൊരു സ്ഥലത്തേക്കുള്ള കുടിയേറ്റം മൂലവും എത്തിപ്പെടാൻ പ്രയാസമുള്ള മേഖലകളിലും വാക്സിൻ നഷ്ടമായിരിക്കാൻ സാധ്യതയുള്ള ഗുണഭോക്താക്കളെയും ഇത് ലക്ഷ്യം വയ്ക്കും.
പ്രതിരോധ പ്രവർത്തനങ്ങളിൽ കോവിഡ് മാനദണ്ഡങ്ങൾ കർശനമായി നടപ്പാക്കും.നിശ്ചിത സമയത്ത് 10 ൽ കൂടുതൽ ഗുണഭോക്താക്കൾ ഒരേ സമയം ഹാജരാകാത്ത രീതിയിലാണ് സെഷനുകൾ ആസൂത്രണം ചെയ്തിരിക്കുന്നത്.
ഫെബ്രുവരി 22 ന് വൈകുന്നേരം 5 മണി വരെയുള്ള കണക്കനുസരിച്ച് മിഷൻ ഇന്ദ്രധനുഷ്  3.0 - ന്റെ ആദ്യ റൗണ്ടിൽ 29,000 കുട്ടികൾക്കും 5,000 ഗർഭിണികൾക്കും വാക്സിനേഷൻ നൽകി .
IE/SKY
(Visitor Counter : 152
രാജ്യരക്ഷാ മന്ത്രാലയം
ന്യൂ ഡൽഹിയിൽ നടന്ന എസ്സിഒ പ്രതിരോധ മന്ത്രിമാരുടെ യോഗത്തോടനുബന്ധിച്ച് രക്ഷാ മന്ത്രി ഉസ്ബെക്ക്, ബെലാറൂഷ്യൻ, കിർഗിസ് പ്രതിരോധ മന്ത്രിമാരുമായി ഉഭയകക്ഷി ചർച്ചകൾ നടത്തി
ന്യൂ ഡൽഹി: 28 ഏപ്രിൽ 2023
രക്ഷാ മന്ത്രി ശ്രീ രാജ്നാഥ് സിംഗ് ഉസ്ബെക്കിസ്ഥാൻ പ്രതിരോധ മന്ത്രി ലെഫ്റ്റനന്റ് ജനറൽ ബഖോദിർ കുർബനോവ്, ബെലാറൂസ് പ്രതിരോധ മന്ത്രി ലെഫ്റ്റനന്റ് ജനറൽ വിക്ടർ ഖ്രെനിൻ, കിർഗിസ്ഥാൻ പ്രതിരോധ മന്ത്രി ലെഫ്റ്റനന്റ് ജനറൽ ബെക്ബൊലോതോവ് ബി അസങ്കലിവിച്ച് എന്നിവരുമായി ഉഭയകക്ഷി ചർച്ചകൾ നടത്തി. 2023 ഏപ്രിൽ 28-ന് ന്യൂ ഡൽഹിയിൽ നടന്ന എസ്സിഒ പ്രതിരോധ മന്ത്രിമാരുടെ യോഗത്തോടനുബന്ധിച്ചാണ് ചർച്ചകൾ നടന്നത്. ഉഭയകക്ഷി ബന്ധം കൂടുതൽ മെച്ചപ്പെടുത്തുന്നതിനുള്ള പ്രയോജനകരമായ വഴികൾ കണ്ടെത്തുന്നതിൽ ശ്രദ്ധ കേന്ദ്രീകരിച്ചുകൊണ്ട് മൂന്ന് രാജ്യങ്ങളുമായുള്ള പ്രതിരോധ സഹകരണത്തിന്റെ മുഴുവൻ ശ്രേണിയും യോഗങ്ങളിൽ അവലോകനം ചെയ്തു. പരസ്പര താൽപര്യമുള്ള വിഷയങ്ങളും ചർച്ച ചെയ്തു.
എസ്സിഒയുടെ പ്രതിരോധ മന്ത്രിയുടെ യോഗം പൂർത്തിയായതിന് ശേഷം എസ്സിഒ സെക്രട്ടറി ജനറൽ ഷാങ് മിംഗും രക്ഷാ മന്ത്രിയെ സന്ദർശിച്ചു. ഇന്ത്യയുടെ അധ്യക്ഷതയിൽ ഏറ്റെടുത്തിരിക്കുന്ന വിവിധ പ്രവർത്തനങ്ങൾ ചർച്ച ചെയ്തു. എസ്സിഒയുടെ പരിധിയിൽ വരുന്ന കാര്യങ്ങൾ നടപ്പാക്കുന്നതിന് ക്രിയാത്മകമായി സംഭാവന ചെയ്യാൻ ഇന്ത്യ പ്രതിജ്ഞാബദ്ധമാണെന്ന് ശ്രീ രാജ്നാഥ് സിംഗ് സെക്രട്ടറി ജനറലിനെ അറിയിച്ചു.
(Visitor Counter : 56
ഇലക്ട്രോണിക്സ് & ഐ.ടി മന്ത്രാലയം
ഒക്ടോബർ 25 മുതൽ 30 വരെ ഒരാഴ്ച നീളുന്ന CISO ഡീപ് ഡൈവ് പരിശീലനപരിപാടി ഇലക്ട്രോണിക്സ്& ഐടി മന്ത്രാലയം സംഘടിപ്പിക്കുന്നു
ന്യൂഡൽഹി, ഒക്ടോബർ 28 , 2021
ചീഫ് ഇൻഫർമേഷൻ സെക്യൂരിറ്റി ഓഫീസർമാർ  , സാങ്കേതിക വിഭാഗം തലവന്മാർ, കേന്ദ്ര-സംസ്ഥാനങ്ങൾക്ക് കീഴിലെ വിവിധ മന്ത്രാലയങ്ങൾ,വകുപ്പുകൾ, സംഘടനകൾ,പൊതുമേഖലാ സ്ഥാപനങ്ങൾ, ബാങ്ക് സ്ഥാപനങ്ങൾ എന്നിവയെ പ്രതിനിധീകരിക്കുന്ന മുൻനിര ഐടി ജീവനക്കാർ എന്നിവർക്കായി ഒരാഴ്ച നീളുന്ന CISO ഡീപ് ഡൈവ് പരിശീലനപരിപാടി ഇലക്ട്രോണിക്സ്& ഐടി മന്ത്രാലയം സംഘടിപ്പിക്കുന്നു. രാജ്യത്തെ സൈബർ സുരക്ഷാ സംവിധാനം ശക്തിപ്പെടുത്തുന്നത് ലക്ഷ്യംവെച്ചാണ് നടപടി
ദേശീയ സൈബർ സുരക്ഷാ ബോധവൽക്കരണ മാസാചരണങ്ങളോട് ചേർന്നുകൊണ്ട്,
സൈബർ സുരക്ഷിത ഭാരത മുന്നേറ്റത്തിന് കീഴിൽ, MeitY യുടെ ഭാഗമായ ദേശീയ ഇ-ഗവേണൻസ് ഡിവിഷൻ സംഘടിപ്പിക്കുന്ന ശില്പശാല പരമ്പരകളുടെ ഭാഗമാണ് ഈ പരിശീലന പരിപാടി. മാറുന്ന സൈബർ ലോകത്തെ പറ്റി കൃത്യമായ ധാരണകൾ രൂപീകരിക്കാനും തങ്ങളെത്തന്നെ സജ്ജമാക്കാനും പരിപാടി CISO മാർ അടക്കമുള്ളവരെ സഹായിക്കും
ഒരു സ്ഥാപനത്തിലെ സൈബർ സുരക്ഷയിൽ ഉള്ള വീഴ്ചകൾ വിശകലനം ചെയ്ത് അത് പരിഹരിക്കുന്നതിനാവശ്യമായ ഒരു പദ്ധതിയും, അതിന് സഹായിക്കുന്ന വഴിയുമായി മുൻപോട്ട് വരാനും ആവശ്യമായ പരിഹാരനടപടികൾ സ്വീകരിക്കാനും ഒരു CISO ചുമതലപ്പെട്ടിരിക്കുന്നു . 2018 ജനുവരിയിലാണ് MeitY സൈബർ സുരക്ഷിത ഭാരതം മുന്നേറ്റത്തിന് തുടക്കം കുറിക്കുന്നത് . ഐടി മേഖലയുടെ വൈദഗ്ധ്യം സൈബർ സുരക്ഷാ രംഗത്ത് പ്രയോജനപ്പെടുത്തുന്ന
ഇത്തരത്തിലുള്ള ആദ്യ പൊതു -സ്വകാര്യ പങ്കാളിത്തം ആണ് ഇത്.
CDAC, CERT-In, NIC, STQC എന്നിവയാണ് ഈ പരിശീലനപരിപാടിയുടെ വിജ്ഞാന പങ്കാളികൾ . 2021 ഒക്ടോബർ 25 നു ആരംഭിച്ച പരിപാടി ഒക്ടോബർ 30 വരെയാണ് . പരിപാടികളുടെ അവസാനം, തങ്ങളുടെ സ്ഥാപനത്തിലെ സൈബർ സുരക്ഷാ വെല്ലുവിളികൾ നേരിടാൻ CISO മാർ ശാക്തീകരിക്കപ്പെടുകയും സജ്ജമാക്കപ്പെടുകയും ചെയ്യും എന്നാണ് പ്രതീക്ഷിക്കുന്നത് . ഇതിനോടൊപ്പം സൈബർ കുറ്റകൃത്യങ്ങൾ സംബന്ധിച്ച അവബോധം വളർത്താനും, സുരക്ഷാസംവിധാനങ്ങൾക്കായി സങ്കേതങ്ങൾ വികസിപ്പിക്കാനും ഇവർക്ക് കഴിയുമെന്നും വിഭാവനം ചെയ്യുന്നു
IE/SKY
(Visitor Counter : 133
ആരോഗ്യ, കുടുംബക്ഷേമ മന്ത്രാലയം
വാക്സിനുകളുടെ സാർവ്വത്രിക ലഭ്യത ഉറപ്പാക്കുന്നതിന് വാക്സിനുകൾക്കായുള്ള പുതിയ ഓർഡർ നൽകി ഗവണ്മെന്റ്
ന്യൂഡൽഹി, ജൂൺ 08, 2021
ഈ വർഷം ജനുവരി 16 മുതൽ 'സംയോജിത ഗവൺമെന്റ്' സമീപനത്തിന്റെ ഭാഗമായി, ഫലപ്രദമായ വാക്സിനേഷൻ യജ്ഞത്തിനായി, സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും ശ്രമങ്ങളെ ഇന്ത്യ ഗവണ്മെന്റ് പിന്തുണച്ചു വരികയാണ്. കേന്ദ്ര സർക്കാരിന് ലഭിച്ച വിവിധ അഭ്യർത്ഥനകളുടെ അടിസ്ഥാനത്തിൽ, 2021 മെയ് ഒന്നിന് തുടക്കം കുറിച്ച ഇന്ത്യൻ പ്രതിരോധ കുത്തിവയ്പ്പ് യജ്ഞത്തിന്റെ ഉദാരീകൃത ഘട്ടം മൂന്നിന്റെ ഭാഗമായി 18 വയസ്സിനു മുകളിൽ പ്രായമുള്ള എല്ലാവർക്കുമുള്ള കുത്തിവെപ്പിന് ആരംഭമായി.
ഇപ്പോൾ രാജ്യവ്യാപകമായി വാക്സിനേഷൻ യജ്ഞം കൂടുതൽ സാർവത്രികമാക്കുക എന്ന ലക്ഷ്യത്തോടെ, 18 വയസ്സിന് മുകളിലുള്ള എല്ലാ പൗരന്മാർക്കും സർക്കാർ ആരോഗ്യ കേന്ദ്രങ്ങളിൽ കോവിഡ്-19 വാക്സിൻ ഡോസുകൾ സൗജന്യമായി ലഭിക്കും.
ദേശീയ കോവിഡ് വാക്സിനേഷൻ പരിപാടിയുടെ മാർഗ്ഗനിർദേശങ്ങളിൽ പ്രധാനമന്ത്രി നരേന്ദ്രമോദി പ്രഖ്യാപിച്ച മാറ്റങ്ങളുടെ അടിസ്ഥാനത്തിൽ സെറം ഇന്സ്റ്റിറ്റ്യൂട്ട് ഓഫ് ഇന്ത്യയിൽ നിന്ന് 25 കോടി ഡോസ് കോവിഷീൽഡ് വാക്സിനുകൾക്കും, ഭാരത് ബയോടെക്കിൽ നിന്ന് 19 കോടി ഡോസ് കോവാക്സിനും കേന്ദ്ര ആരോഗ്യ മന്ത്രാലയം ഓർഡർ നൽകി.
ഈ 44 കോടി ഡോസ് കോവിഡ്-19 വാക്സിനുകൾ ഇപ്പോൾ മുതൽ 2021 ഡിസംബർ വരെ ലഭ്യമാകും. കൂടാതെ, കോവിഡ് വാക്സിനുകൾ വാങ്ങുന്നതിനുള്ള അഡ്വാൻസിന്റെ 30% സെറം ഇൻസ്റ്റിറ്റ്യൂട്ട് ഓഫ് ഇന്ത്യയ്ക്കും ഭാരത് ബയോടെക്കിനും നൽകുകയും ചെയ്തു.
RRTN/SKY
(Visitor Counter : 179
പ്രധാനമന്ത്രിയുടെ ഓഫീസ്
യുപിയിലെ പിലിഭിറ്റിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ഉത്തർ പ്രദേശിലെ പിലിഭിറ്റിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും അദ്ദേഹം ആശംസിച്ചു.
ഒരു പിഎംഒ ട്വീറ്റ് പറഞ്ഞു:
ഉത്തർപ്രദേശിലെ പിലിഭിത്തിലുണ്ടായ വാഹനാപകടം ഹൃദയഭേദകമാണ്. ഇതിൽ പ്രിയപ്പെട്ടവരെ നഷ്ടപ്പെട്ടവരോട് ഞാൻ അനുശോചനം രേഖപ്പെടുത്തുന്നു. ഇതോടെ, പരിക്കേറ്റ എല്ലാവർക്കും വേഗത്തിൽ സുഖം പ്രാപിക്കട്ടെയെന്ന് ആശംസിക്കുന്നു.
ഒരു പിഎംഒ ട്വീറ്റ് പറഞ്ഞു:
ഉത്തർപ്രദേശിലെ പിലിഭിത്തിലുണ്ടായ വാഹനാപകടം ഹൃദയഭേദകമാണ്. ഇതിൽ പ്രിയപ്പെട്ടവരെ നഷ്ടപ്പെട്ടവരോട് ഞാൻ അനുശോചനം രേഖപ്പെടുത്തുന്നു. പരിക്കേറ്റ എല്ലാവരും വേഗത്തിൽ സുഖം പ്രാപിക്കട്ടെയെന്ന് ആശംസിക്കുന്നു: പ്രധാനമന്ത്രി നരേന്ദ്ര മോദി
(--ND--
പ്രത്യേക സേവനങ്ങളും ഫീച്ചറുകളും
കൂട് മൽസ്യകൃഷിയ്ക്ക് പോളപ്പായൽ ഭീഷണി: ബോധവത്കരണവുമായി കെവികെ
. വർഷാവർഷം കായലിലെ ലവണാംശം കൂടി ഒക്ടോബറോടെ അഴുകിപ്പോകാറുള്ള പോളപ്പായൽ ഇത്തവണ കൂടുതൽ കാലം നീണ്ടുനിൽക്കുന്നത് മത്സ്യകൃഷിയെ സാരമായി ബാധിച്ചിട്ടുണ്ട്. കായലിൽ കൂട് മത്സ്യകൃഷി ചെയ്യുന്നവരുടെ കൂട്ടായ്മകൾക്ക് ബോധവൽകരണം നടത്തി അവ നീക്കം ചെയ്യാനുള്ള ശ്രമങ്ങളാണ് സിഎംഎഫആർഐയുടെ കീഴിൽ പ്രവർത്തിക്കുന്ന കെവികെ നടത്തുന്നത്. കൂടുകളിൽ നിന്നും പായലുകൾ നീക്കം ചെയ്യുന്ന രീതിയും കർഷകരെ പരിശീലിപ്പിക്കുന്നുണ്ട്.
സാധാരണയിലധികം മഴലഭിച്ചതും പലതവണകളായി ഡാമുകൾ തുറന്നുവിട്ടതും കാരണം കായലിലെ ലവണാംശം കുറഞ്ഞത് പോളപ്പായൽ അമിതവളർച്ച നേടാൻ കാരണമായെന്നാണ് കരുതുന്നത്. പോളപ്പായൽ തിങ്ങിനിറയുന്നത് മൂലം കായലുകളിൽ സ്ഥാപിച്ച മത്സ്യക്കൂടുകളിൽ ഒഴുക്ക് തടസ്സപ്പെടുകയും അതുവഴി ഓക്സിജന്റെ അളവ് കുറയുകയും ചെയ്യുന്നതാണ കൂട് മത്സ്യകൃഷിക്ക് ഭീഷണിയാകുന്നത്.
ഡിസംബർ-ജനുവരി മാസങ്ങൾ വിളവെടുപ്പിന് പാകമായ വലിയ മൽസ്യങ്ങളെ കൊണ്ട് കൂടുകൾ നിറയുന്ന കാലമാണ്. ഇക്കാലയളവിൽ ഓക്സിജൻ കുറയുന്നത് അപ്രതീക്ഷിതമായി മൽസ്യങ്ങൾ ചത്തുപോകാൻ കാരണമായേക്കാം. മത്സ്യങ്ങളുടെ ആരോഗ്യത്തിന് ഭീഷണിയാകുന്ന പലതരം കീടങ്ങളുടെയും രോഗാണുക്കളുടെയും വിളനിലമായി പോളപ്പായലുകൾ മാറുന്നതും മത്സ്യകർഷകർക്ക് പ്രതിസന്ധി സൃഷ്ടിക്കുന്നു.
ഈ പശ്ചാത്തലത്തിലാണ് കെവികെ ബോധവത്കരണ യജ്ഞവുമായി രംഗത്തിറങ്ങിയത്. കേന്ദ്ര സർക്കാറിന്റെ സ്വച്ഛഭാരത് അഭിയാനിന്റെ ഭാഗമായി നടന്ന യജ്ഞത്തിൽ ഏഴിക്കരയിലെ മത്സ്യകർഷകരും പങ്കാളികളായി രണ്ടേക്കർ മൽസ്യ കൂടുകളിലെ പോളപ്പായൽ നീക്കം ചെയ്യുകയും ചെയ്തു.
PIB Headquarters
തിരുവനന്തപുരം ഡിവിഷനിലെ തപാല് അദാലത്ത് ഡിസംബര് 22ന്
തിരുവനന്തപുരംസൗത്ത് പോസ്റ്റല് ഡിവിഷനിലെ തപാല് അദാലത്ത് ഡിസംബര് 22ന് ഉച്ചയ്ക്കുശേഷം 3 മണിക്ക് തിരുവനന്തപുരംസൗത്ത് ഡിവിഷന് ഓഫീസില് നടക്കും. തിരുവന്തപുരം സൗത്ത് ഡിവിനിലെ തപാല് സേവനത്തെ സംബന്ധിച്ച പരാതികള് അദാലത്തില് സമര്പ്പിക്കാം. പരാതികള് ഡിസംബര് 15ന് കിട്ടത്തക്കവണ്ണം 'ശ്രീ. ബി പദ്മകുമാര്, സൂപ്രണ്ട് ഓഫ് പോസ്റ്റോഫീസസ്സ്, തിരുവനന്തപുരം സൗത്ത് ഡിവിഷന്, തിരുവനന്തപുരം-695036 എന്ന വിലാസത്തില് അയക്കണം. കവറിന് മുകളില് തപാല് അദാലത്ത് എന്ന് വ്യക്തമായിരേഖപ്പെടുത്തണം.
കസ്റ്റമര്കെയര്സെന്ററിലോ, ഡിവിഷന് തലത്തിലോ, മുന്പ്സ്വീകരിച്ച് ഇതുവരെ പരിഹാരം കാണാന് കഴിയാത്ത പരാതികള് മാത്രമേ, അദാലത്തില്പരിഗണിക്കുകയുള്ളൂ.
(GKMRL– 790
പ്രധാനമന്ത്രിയുടെ ഓഫീസ്
വരാനിരിക്കുന്ന തന്റെ യുഎസ്എ സന്ദർശനത്തിനുള്ള ഔല്സുക്യത്തിന് പ്രധാനമന്ത്രി ജനങ്ങൾക്ക് നന്ദി പറഞ്ഞൂ
പ്രധാനമന്ത്രിയുടെ വരാനിരിക്കുന്ന യുഎസ്എ സന്ദർശനത്തിന് വൈവിധ്യമാർന്ന പിന്തുണക്കും ഉത്സാഹത്തിനും യുഎസ് കോൺഗ്രസ് അംഗങ്ങളും ചിന്തകരായ നേതാക്കളും ഉൾപ്പെടെ ജീവിതത്തിന്റെ നാനാ തുറകളിലുമുള്ള ആളുകൾക്ക് പ്രധാനമന്ത്രി ശ്രീ നരേന്ദ്ര മോദി നന്ദി പറഞ്ഞു.
പ്രധാനമന്ത്രി ട്വീറ്റ് ചെയ്തു:
"എന്റെ വരാനിരിക്കുന്ന യുഎസ്എ സന്ദർശനത്തിൽ കോൺഗ്രസ് അംഗങ്ങളും ചിന്തകരായ നേതാക്കളും മറ്റുള്ളവരും ഉൾപ്പെടെ ജീവിതത്തിന്റെ എല്ലാ തുറകളിലുമുള്ള ആളുകൾ അവരുടെ ആവേശം പങ്കുവെക്കുന്നു. അവരുടെ നല്ല വാക്കുകൾക്ക് ഞാൻ നന്ദി പറയുന്നു. അത്തരം വൈവിധ്യമാർന്ന പിന്തുണ ഇന്ത്യ-യുഎസ്എ ബന്ധത്തിന്റെ ആഴം അടിവരയിടുന്നു."
ND
(
ഷിപ്പിങ് മന്ത്രാലയം
പ്രധാന തുറമുഖങ്ങളുടെ ഡ്രെഡ്ജിംഗ് മാർഗ്ഗനിർദ്ദേശങ്ങൾ– 2020 ന്റെ കരടിൽ അഭിപ്രായങ്ങൾ ക്ഷണിച്ചു
(കേന്ദ്ര തുറമുഖ, കപ്പൽ, ജലഗതാഗത മന്ത്രാലയം പ്രധാന തുറമുഖങ്ങളുടെ ഡ്രെഡ്ജിംഗ് മാർഗ്ഗനിർദ്ദേശങ്ങൾ-2020 ന്റെ കരടിൽ ബന്ധപ്പെട്ട കക്ഷികളിൽ നിന്നും അഭിപ്രായങ്ങൾ ക്ഷണിച്ചു.
മന്ത്രാലയത്തിന്റെ വെബ്സൈറ്റിലുള്ള താളെപ്പറയുന്ന ലിങ്കിൽ കരട് മാർഗ്ഗനിർദ്ദേശം ലഭ്യമാണ് : http://shipmin.gov.in/sites/default/files/Draft%20guidelines%20for%20comments_compressed.pdf.
അഭിപ്രായങ്ങൾ മന്ത്രാലയത്തിന്റെ ഡവലപിങ്ങ് വിങ്ങിലേക്ക് 2021 ജനുവരി 31 നു മുമ്പായി മെയിൽ അയയ്ക്കാം: anil.pruthi[at]nic[dot]in
പ്രധാനമന്ത്രിയുടെ ഓഫീസ്
കോമൺവെൽത് ഗെയിംസ് : ഭാരോദ്വഹനത്തിൽ വെള്ളി മെഡൽ നേടിയ സങ്കേത് സർഗറിനെ പ്രധാനമന്ത്രി അഭിനന്ദിച്ചു
2022ലെ കോമൺവെൽത്ത് ഗെയിംസിൽ 55 കിലോഗ്രാം വിഭാഗം ഭാരോദ്വഹനത്തിൽ വെള്ളി മെഡൽ നേടിയ സങ്കേത് സർഗറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
“സങ്കേത് സർഗറിന്റെ അനിതരസാധാരണമായ ശ്രമം! കോമൺവെൽത്ത് ഗെയിംസിൽ ഇന്ത്യയ്ക്ക് മികച്ച തുടക്കമാണ് അദ്ദേഹത്തിന്റെ വെള്ളി മെഡൽ നേട്ടം . അദ്ദേഹത്തിന് അഭിനന്ദനങ്ങൾ, ഭാവിയിലെ എല്ലാ ശ്രമങ്ങൾക്കും ആശംസകൾ."
പ്രധാനമന്ത്രിയുടെ ഓഫീസ്
ക്രിക്കറ്റ് താരം ഋഷഭ് പന്തിന്റെ അപകടത്തിൽ പ്രധാനമന്ത്രി തീവ്രദുഃഖം രേഖപ്പെടുത്തി
പ്രമുഖ ക്രിക്കറ്റ് താരം ഋഷഭ് പന്തിന്റെ അപകടത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
"പ്രശസ്ത ക്രിക്കറ്റ് താരം ഋഷഭ് പന്തിന്റെ അപകടത്തിൽ ദുഃഖമുണ്ട്. റിഷഭ് പന്തിന്റെ നല്ല ആരോഗ്യത്തിനും ക്ഷേമത്തിനും വേണ്ടി ഞാൻ പ്രാർത്ഥിക്കുന്നു"
Distressed by the accident of noted cricketer Rishabh Pant. I pray for his good health and well-being. @RishabhPant17
— Narendra Modi  December 30, 2022
ആരോഗ്യ, കുടുംബക്ഷേമ മന്ത്രാലയം
ഇതുവരെ 184.40 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: മാർച്ച് 26, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
 വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
16.41 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 92 കോടി എന്ന നാഴികക്കല്ലു പിന്നിട്ടു
കഴിഞ്ഞ 24 മണിക്കൂറിനിടെ നൽകിയത് 59.48 ലക്ഷത്തിലേറെ ഡോസ്
രോഗമുക്തി നിരക്ക് നിലവിൽ 97.94%; 2020നു മാർച്ചിനുശേഷമുള്ള ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 18,833 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 0.73%
പ്രതിവാര രോഗസ്ഥിരീകരണ നിരക്ക്  തുടർച്ചയായ 103-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 59,48,360 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 92 കോടി  എന്ന നാഴികക്കല്ലു പിന്നിട്ടു. 89,35,354 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,74,287
രണ്ടാം ഡോസ് 89,58,559
മുന്നണിപ്പോരാളികൾ
ഒന്നാം ഡോസ് 1,83,56,341
രണ്ടാം ഡോസ് 1,51,75,327
18-44 പ്രായപരിധിയിലുള്ളവർ
ഒന്നാം ഡോസ് 37,28,82,633
രണ്ടാം ഡോസ് 9,25,66,106
45-59 പ്രായപരിധിയിലുള്ളവർ
ഒന്നാം ഡോസ് 16,26,25,090
രണ്ടാം ഡോസ് 7,99,44,079
60നുമേൽ പ്രായമുള്ളവർ
ഒന്നാം ഡോസ് 10,30,08,128
രണ്ടാം ഡോസ് 5,78,74,855
ആകെ 92,17,65,405
കഴിഞ്ഞ 24 മണിക്കൂറിനുള്ളിൽ 24,770 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,31,75,656 ആയി.
ദേശീയ രോഗമുക്തി നിരക്ക് 97.94% ആണ്. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 101-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 18,833 പേർക്കാണ്.
നിലവിൽ രാജ്യത്തു ചികിത്സയിലുള്ളത് 2,46,687 പേരാണ്. കഴിഞ്ഞ 203 ദിവസത്തിലെ ഏറ്റവും കുറഞ്ഞ നിരക്കാണിത്. നിലവിൽ ചികിത്സ യിലുള്ളത് രാജ്യത്തെ ആകെ രോഗബാധിതരുടെ 0.73 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 14,09,825 പരിശോധനകൾ നടത്തി. ആകെ 57.68 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.68 ശതമാനമാണ്. കഴിഞ്ഞ 103 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.34 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 37 ദിവസമായി 3 ശതമാനത്തിൽ താഴെയാണ്. തുടർച്ചയായ 120-ാം ദിവസവും ഇത് 5 ശതമാനത്തിൽ താഴെയാണ്.
ആരോഗ്യ, കുടുംബക്ഷേമ മന്ത്രാലയം
പ്രതിസന്ധിയെ അവസരമാക്കി മാറ്റുക - കോവിഡ് 19 പ്രതിരോധം ഉള്പ്പെടെ ആരോഗ്യമേഖലയിലെ ഉഭയകക്ഷി സഹകരണത്തെപ്പറ്റി ആരോഗ്യമന്ത്രി ഡോ. ഹര്ഷ് വര്ധന് ആസ്ട്രേലിയന് ആരോഗ്യമന്ത്രിയുമായി ചര്ച്ച നടത്തി
ന്യൂഡൽഹി, ജൂലൈ 14, 2020
കേന്ദ്ര ആരോഗ്യ കുടുംബക്ഷേമ മന്ത്രി ഡോ ഹര്ഷ് വര്ധന്, ഓസ്ട്രേലിയന് ആരോഗ്യമന്ത്രി ശ്രീ ഗ്രിഗറി ആന്ഡ്രൂ ഹണ്ടുമായി ആരോഗ്യമേഖലയിലെ ഉഭയകക്ഷി സഹകരണത്തെപ്പറ്റി ഇന്ന് ഡിജിറ്റല് ചര്ച്ച നടത്തി.
ആരോഗ്യം, ഔഷധം എന്നീ മേഖലയുമായി ബന്ധപ്പെട്ട് ഇന്ത്യയും ആസ്ട്രേലിയയും 2017 ഏപ്രില് 10 ന് കരാറില് ഒപ്പുവച്ചിരുന്നു.
ഇരു രാഷ്ട്രങ്ങളും ഇനിയും ഒരുമിച്ചു പ്രവര്ത്തിക്കേണ്ടതിന്റെ ആവശ്യം വ്യക്തമാക്കിയ ഡോ ഹര്ഷ് വര്ധന്, വികസിത രാജ്യങ്ങളില് വച്ച് ഏറ്റവും മികച്ച ആരോഗ്യസംവിധാനമുള്ള രാജ്യങ്ങളിൽ ഒന്നാണ് ആസ്ട്രേലിയയെന്ന് അഭിപ്രായപ്പെട്ടു. ഇന്ത്യയിലെ ഏറ്റവും വേഗതയില് വളരുന്ന മേഖലയാണ് ആരോഗ്യമെന്നും, അടുത്ത 10 വര്ഷത്തില് ഈ മേഖല 275 ബില്യണ് ഡോളര് വളര്ച്ച കൈവരിക്കുമെന്ന് പ്രതീക്ഷിക്കുന്നതായും അദ്ദേഹം പറഞ്ഞു. ഇന്ത്യയുടെ പരമ്പരാഗത സമഗ്ര ആരോഗ്യ സംവിധാനമായ ആയുര്വേദവും യോഗയും, ഓസ്ട്രേലിയന് ജനതയ്ക്കിടയിലെ അമിതവണ്ണവും അനുബന്ധരോഗങ്ങളും കുറയ്ക്കുന്നതിന് സഹായിക്കുമെന്നും ഡോ ഹര്ഷവര്ധന് പറഞ്ഞു.
ലോകത്തെ 60% ഔഷധങ്ങളും വില കുറഞ്ഞ ജനറിക് മരുന്നുകളും വിതരണം ചെയ്യുന്നതിൽ ഇന്ത്യയ്ക്കുള്ള വലിയ പങ്കിനെ, ആസ്ട്രേലിയന് ആരോഗ്യമന്ത്രി എടുത്തു പറഞ്ഞു. ജീനോമിക്സ്, സ്റ്റെം സെൽ സാങ്കേതികവിദ്യ എന്നിവയിലൂടെ അപൂര്വ്വ രോഗങ്ങള്ക്കുള്ള പുതിയ മരുന്ന് കണ്ടുപിടിക്കാനുള്ള ഗവേഷണങ്ങളില്, ഇന്ത്യയ്ക്ക്, ആസ്ട്രേലിയയെ എങ്ങനെ സഹായിക്കാനാകുമെന്നതിനെപ്പറ്റി അദ്ദേഹം സംസാരിച്ചു.
കോവിഡ് മഹാമാരി പ്രതിരോധ പ്രവര്ത്തനങ്ങളിലും ചികിത്സയിലും ഇന്ത്യയുടെ ആരോഗ്യ സേവന സമൂഹത്തിന്റെ പങ്ക് വ്യക്തമാക്കിയ ഡോ ഹര്ഷവര്ധന്, മെഡിക്കല് പ്രൊഫഷണലുകള്, പാരാമെഡിക്കല് സ്റ്റാഫ്, ഗവേഷകര് എന്നിവരുടെ സേവനം എടുത്തു പറഞ്ഞു. പുതിയ മരുന്ന് കണ്ടുപിടിക്കുന്നതിനും നിലവില് മറ്റു രോഗങ്ങള്ക്കായുള്ള മരുന്ന് ഫലപ്രദമായി കോവിഡ് ചികിത്സയ്ക്ക് ഉപയോഗിക്കുന്നതിനുമുള്ള ശ്രമങ്ങള് ഇവർ നടത്തി വരുന്നുണ്ട്. ഗവേഷകര്, കോവിഡ് വൈറസിനെ വേര്തിരിച്ച് അതിന്റെ ജനിതക ഘടന പഠനവിധേയമാക്കുന്നുമുണ്ട്. ഇന്ത്യയിലെ ഔഷധ നിര്മ്മാതാക്കളാണ് 140 രാജ്യങ്ങളിലേയ്ക്ക് ഹൈഡ്രോക്സി ക്ലോറോക്വിന് കയറ്റി അയയ്ക്കാന് ഇന്ത്യയെ പ്രാപ്തമാക്കിയതെന്ന് ഡോ ഹര്ഷ് വര്ധന് പറഞ്ഞു.
ആരോഗ്യം, മറ്റ് പൊതുതാല്പര്യമുള്ള വിഷയങ്ങള് എന്നിവയില് തുടര്ന്നും ഒരുമിച്ച് പ്രവര്ത്തിക്കാന് ഇരു രാജ്യങ്ങളിലെയും ആരോഗ്യമന്ത്രിമാര് തീരുമാനിച്ചു.
(Press Information Bureau,
രാജ്യരക്ഷാ മന്ത്രാലയം
ഇന്ത്യയും ഫ്രാൻസും തമ്മിലുള്ള മൂന്നാം വാർഷിക പ്രതിരോധ സംഭാഷണം
ന്യൂ ഡൽഹി: ഡിസംബർ 17, 2021
ഇന്ത്യയും ഫ്രാൻസും തമ്മിലുള്ള മൂന്നാമത് വാർഷിക പ്രതിരോധ സംഭാഷണം രക്ഷാ മന്ത്രി ശ്രീ രാജ്നാഥ് സിംഗും ഫ്രഞ്ച് സായുധ സേനാ മന്ത്രി മിസ് ഫ്ലോറൻസ് പാർലിയും തമ്മിൽ 2021 ഡിസംബർ 17 ന് ന്യൂ ഡൽഹിയിൽ നടന്നു. ഉഭയകക്ഷി, പ്രാദേശികം, പ്രതിരോധം, പ്രതിരോധ വ്യാവസായിക സഹകരണം തുടങ്ങി വിപുലമായ വിഷയങ്ങൾ വാർഷിക യോഗത്തിൽ ചർച്ച ചെയ്തു.
മഹാമാരിയുടെ വെല്ലുവിളികൾക്കിടയിലും ഉയർന്ന തോതിൽ നിലവിലുള്ള ഉഭയകക്ഷി സൈനിക സഹകരണം മന്ത്രിമാർ അവലോകനം ചെയ്തു. എല്ലാ മേഖലകളിലും പ്രതിരോധ സഹകരണം വർധിപ്പിക്കുന്നതിനുള്ള മാര്ഗങ്ങളും ചർച്ചാ വിഷയമായി. തീവ്രവാദ വിരുദ്ധ പ്രവർത്തനങ്ങളിൽ ശ്രദ്ധ കേന്ദ്രീകരിച്ച് കൊണ്ട് ഇന്ത്യയും ഫ്രാൻസും നടത്തിയ വാർഷിക ഉഭയകക്ഷി സൈനികാഭ്യാസം, 'ശക്തി' 2021 നവംബറിൽ ഫ്രാൻസിൽ നടന്നു. ഇരു രാജ്യങ്ങളും തമ്മിലുള്ള ഭാവി സഹകരണത്തിലും സഹ ഉൽപ്പാദനത്തിലും ശ്രദ്ധ കേന്ദ്രീകരിച്ച് പ്രതിരോധ വ്യാവസായിക സഹകരണ വിഷയവും ഇരുവരും ചർച്ച ചെയ്തു.
തന്ത്രപരവും പ്രതിരോധപരവുമായ നിരവധി വിഷയങ്ങളിലെ സമാന ചിന്താഗതി മന്ത്രിമാർ എടുത്തു പറഞ്ഞു. ഉഭയകക്ഷി, പ്രാദേശിക, ബഹുമുഖ വേദികളിൽ സഹകരണം വർദ്ധിപ്പിക്കുന്നതിന് ഒരുമിച്ച് പ്രവർത്തിക്കാനുള്ള പ്രതിജ്ഞാബദ്ധത അവർ പ്രകടിപ്പിച്ചു. ഇന്ത്യൻ ഓഷ്യൻ നേവൽ സിമ്പോസിയത്തിന്റെ അധ്യക്ഷത വഹിക്കുന്നത് നിലവിൽ ഫ്രാൻസാണ്, 2022 ജനുവരി 01 മുതൽ യൂറോപ്യൻ യൂണിയന്റെ അധ്യക്ഷതയും ഏറ്റെടുക്കും. ഇക്കാലയളവിൽ നിരവധി വിഷയങ്ങളിൽ ഒരുമിച്ച് പ്രവർത്തിക്കാൻ രണ്ട് മന്ത്രിമാരും തീരുമാനിച്ചു.
RRTN/SKY
(Visitor Counter : 131
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും ഓസ്ട്രേലിയൻ പ്രധാനമന്ത്രി സ്കോട്ട് മോറിസണും തമ്മിൽ ടെലി ഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ഓസ്ട്രേലിയൻ പ്രധാനമന്ത്രി സ്കോട്ട് മോറിസണുമായി ടെലി ഫോണിൽ സംസാരിച്ചു
കോവിഡ് -19 ന്റെ രണ്ടാം തരംഗത്തിനെതിരായ ഇന്ത്യയുടെ പോരാട്ടത്തിന് ഓസ്ട്രേലിയയിലെ ഗവണ്മെന്റും ജനങ്ങളും നൽകിയ ശീഘ്രവും ഉദാരവുമായ പിന്തുണയ്ക്ക് പ്രധാനമന്ത്രി മോദി അഭിനന്ദനം അറിയിച്ചു.
ആഗോളതലത്തിൽ കോവിഡ് നിയന്ത്രണത്തിനുള്ള വാക്സിനുകൾക്കും മരുന്നുകൾക്കും താങ്ങാവുന്നതും തുല്യവുമായ ലഭ്യതയും ഉറപ്പാക്കേണ്ടതിന്റെ ആവശ്യകതയെക്കുറിച്ച് ഇരു നേതാക്കളും യോജിപ്പ് പ്രകടിപ്പിച്ചു. ഈ സാഹചര്യത്തിൽ ട്രിപ്സിന് കീഴിൽ താൽക്കാലിക ഇളവ് തേടുന്നതിന് ഇന്ത്യയും ദക്ഷിണാഫ്രിക്കയും ലോക വ്യാപാര സംഘടനയിൽ സ്വീകരിച്ച മുൻകൈയ്ക്ക് ഓസ്ട്രേലിയയുടെ പിന്തുണ പ്രധാനമന്ത്രി തേടി.
2020 ജൂൺ 4 ന് നടന്ന വെർച്വൽ ഉച്ചകോടിക്ക് ശേഷം ഇന്ത്യ-കണക്കിലെടുത്തു് സഹകരണം കൂടുതൽ ശക്തിപ്പെടുത്തുന്നതിനും ജനങ്ങൾ തമ്മിലുള്ള ബന്ധം വളർത്തുന്നതിനുമുള്ള വഴികൾ ഇരു നേതാക്കളുണ് ചർച്ച ചെയ്തു.
മേഖലയിലെ പ്രശ്നങ്ങളും ചർച്ച ചെയ്ത നേതാക്കൾ , നിയമങ്ങൾ അടിസ്ഥാനമാക്കിയുള്ള അന്താരാഷ്ട്ര ക്രമത്തിനും സ്വതന്ത്രവും തുറന്നതും ഉൾക്കൊള്ളുന്നതുമായ ഇന്തോ-പസഫിക് മേഖലയ്ക്കായി ഒരുമിച്ച് പ്രവർത്തിക്കേണ്ടതിന്റെ പ്രാധാന്യം ആവർത്തിക്കുകയും ചെയ്തു.
മന്ത്രിസഭ
മാലദ്വീപ് ജുഡീഷ്യല് ഓഫീസര്മാര്ക്ക് ഇന്ത്യയില് പരിശീലനം നല്കുന്നതിനുള്ള ധാരണാപത്രത്തിന് മന്ത്രിസഭയുടെ അംഗീകാരം
മാലദ്വീപ് ജുഡീഷ്യല് ഓഫീസര്മാര്ക്ക് ഇന്ത്യയില് പരിശീലന - ശേഷി കെട്ടിപ്പടുക്കല് പരിപാടി സംഘടിപ്പിക്കുന്നതിന് ഇന്ത്യയും മാലദ്വീപും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന മന്ത്രിസഭായോഗം അംഗീകാരം നല്കി.
പ്രയോജനങ്ങള് കോടതികളുമായി ബന്ധപ്പെട്ടും, നിയമപരമായ മറ്റ് മേഖലകളിലും ഇന്ത്യയും, മാലദ്വീപും തമ്മിലുള്ള സഹകരണം പരിപോഷിപ്പിക്കുന്നതിനും, പരിശീലനത്തിനും ശേഷി കെട്ടിപ്പടുക്കലിനുമുള്ള അറിവുകളും, സാങ്കേതികവിദ്യകളും കൈമാറ്റം ചെയ്യുന്നതിനും ധാരണാപത്രം വഴിയൊരുക്കും.
(ND
പ്രധാനമന്ത്രിയുടെ ഓഫീസ്
ലഡാക്കിലെ കൊത്തുപണിക്കു ജിഐ ടാഗ് ലഭിച്ചതിൽ പ്രധാനമന്ത്രി ആഹ്ളാദം പ്രകടിപ്പിച്ചു
ലഡാക്കിലെ സവിശേഷമായ കൊത്തുപണിക്കു ഭൂപ്രദേശസൂചിക അംഗീകാരം  ലഭിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ലഡാക്കിൽ നിന്നുള്ള പാർലമെന്റ് അംഗം ശ്രീ ജംയാങ് സെറിംഗ് നംഗ്യാലിന്റെ ട്വീറ്റിന് മറുപടിയായി പ്രധാനമന്ത്രി കുറിച്ചതിങ്ങനെ:
"ഇതു ലഡാക്കിന്റെ സാംസ്കാരിക പാരമ്പര്യത്തെ കൂടുതൽ ജനപ്രിയമാക്കുകയും കരകൗശല തൊഴിലാളികൾക്കു പ്രയോജനം ചെയ്യുകയും ചെയ്യും."
പ്രധാനമന്ത്രിയുടെ ഓഫീസ്
മുൻ കേരള മുഖ്യമന്ത്രി ഉമ്മൻ ചാണ്ടിയുടെ നിര്യാണത്തിൽ പ്രധാനമന്ത്രി അനുശോചിച്ചു
കേരളത്തിന്റെ മുൻ മുഖ്യമന്ത്രി ശ്രീ ഉമ്മൻ ചാണ്ടിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖവും ദുഃഖവും രേഖപ്പെടുത്തി.
അദ്ദേഹവുമായുള്ള വിവിധ ആശയവിനിമയങ്ങളും ശ്രീ മോദി അനുസ്മരിച്ചു, പ്രത്യേകിച്ചും ഇരുവരും അവരവരുടെ സംസ്ഥാനങ്ങളിലെ മുഖ്യമന്ത്രിമാരായി സേവനമനുഷ്ഠിച്ചപ്പോൾ.
ഒരു ട്വീറ്റിൽ പ്രധാനമന്ത്രി പറഞ്ഞു :
ശ്രീ ഉമ്മൻചാണ്ടി ജിയുടെ നിര്യാണത്തിൽ, പൊതുസേവനത്തിനായി ജീവിതം ഉഴിഞ്ഞുവെച്ച് കേരളത്തിന്റെ പുരോഗതിക്കായി പ്രവർത്തിച്ച എളിമയും അർപ്പണബോധവുമുള്ള ഒരു നേതാവിനെയാണ് നമുക്ക് നഷ്ടമായത്. അദ്ദേഹവുമായുള്ള എന്റെ വിവിധ ഇടപഴകലുകൾ ഞാൻ ഓർക്കുന്നു, പ്രത്യേകിച്ചും ഞങ്ങൾ രണ്ടുപേരും അതാത് സംസ്ഥാനങ്ങളിലെ മുഖ്യമന്ത്രിമാരായി സേവനമനുഷ്ഠിച്ചപ്പോഴും പിന്നീട് ഞാൻ ഡൽഹിയിലേക്ക് മാറിയപ്പോഴും. ദുഃഖത്തിന്റെ ഈ വേളയിൽ എന്റെ ചിന്തകൾ അദ്ദേഹത്തിന്റെ കുടുംബത്തിനും അനുയായികൾക്കും ഒപ്പമാണ് . അദ്ദേഹത്തിന്റെ ആത്മാവിന് ശാന്തി നേരുന്നു.
പ്രധാനമന്ത്രിയുടെ ഓഫീസ്
അമ്മമാരുടെയും ശിശുക്കളുടെയും ആരോഗ്യത്തിനായി സർക്കാർ തുടർച്ചയായി പ്രവർത്തിക്കുന്നു: പ്രധാനമന്ത്രി
സുരക്ഷിതമായ മാതൃത്വത്തിന്റെയും അമ്മമാരുടെയും നവജാത ശിശുക്കളുടെയും ആരോഗ്യത്തിന്റെയും പ്രാധാന്യത്തിന് പ്രധാനമന്ത്രി ശ്രീ നരേന്ദ്ര മോദി അടിവരയിട്ടു.
താഴെത്തട്ടിലുള്ള ഇത്തരം സംരംഭങ്ങളെ കുറിച്ച് പാർലമെന്റ് അംഗം ശ്രീമതി രേഖ വർമ്മയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
"വളരെ തൃപ്തികരമായ വിവരം! രാജ്യത്തുടനീളമുള്ള അമ്മമാരുടെയും കുഞ്ഞുങ്ങളുടെയും മെച്ചപ്പെട്ട ആരോഗ്യ സംരക്ഷണത്തിനായി നമ്മുടെ ഗവൺമെന്റിന്റെ തുടർച്ചയായ ശ്രമങ്ങൾ, അതിന്റെ ഫലങ്ങൾ പ്രോത്സാഹജനകമാണ്."
बहुत ही संतोषजनक जानकारी! देशभर में माताओं और शिशुओं के स्वास्थ्य की बेहतर देखभाल के लिए हमारी सरकार ने निरंतर प्रयास किए हैं, जिसके परिणाम उत्साह बढ़ाने वाले हैं। https://t.co/YeXDKTyDg8
— Narendra Modi  June 9, 2023
പ്രധാനമന്ത്രിയുടെ ഓഫീസ്
മഹാത്മാഗാന്ധിക്ക് അദ്ദേഹത്തിന്റെ പുണ്യതിഥിയില് പ്രധാനമന്ത്രി ശ്രദ്ധാഞ്ജലി അര്പ്പിച്ചു
മഹാത്മാഗാന്ധിയുടെ പുണ്യതിഥിയില് പ്രധാനമന്ത്രി ശ്രീ. നരേന്ദ്ര മോദിഅദ്ദേഹത്തിന് ശ്രദ്ധാഞ്ജലി അര്പ്പിച്ചു.
'ബാപ്പുവിനെ അദ്ദേഹത്തിന്റെ പുണ്യതിഥിയില്സ്മരിക്കുന്നു. അദ്ദേഹത്തിന്റെമൂല്യങ്ങള്ക്കായി നിലകൊള്ളാനും, അദ്ദേഹംകാട്ടിതന്ന പാത പിന്തുടരാനുമുള്ള നമ്മുടെ പ്രതിബദ്ധത നാം ഊട്ടിയുറപ്പിക്കുന്നു', പ്രധാനമന്ത്രി പറഞ്ഞു.
(ND/MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 42.78 കോടി ഡോസ് വാക്സിൻ
രാജ്യത്താകമാനം ഇതുവരെ 3,05,03,166 പേർ രോഗമുക്തരായി
രോഗമുക്തി നിരക്ക് 97.35%
കഴിഞ്ഞ 24 മണിക്കൂറിനിടെ 35,087 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 39,097 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,08,977
ചികിത്സയിലുള്ളത് ആകെ രോഗബാധിതരുടെ 1.31 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.22 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.4%, തുടർച്ചയായ 33-ാം ദിവസവും 3 ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 45.45 കോടി പരിശോധനകൾ.